สนธิรัตน์ มั่นใจ รบ.ควบคุมไวรัสโคโรน่าได้ ขอปชช.อย่าตื่นตระหนก 
สนธิรัตน์ มั่นใจ รบ.มีระบบตรวจสอบไวรัสโคโรน่าสายพันธุ์ใหม่ วอนปชช.อย่าตื่นตระหนก แต่ต้องตื่นตัวในการดูแลตนเอง อย่าไปในพื้นที่เสี่ยง เชื่อโหวตไม่ไว้วางใจพรรคร่วมไปในทิศทางเดียวกันวันที่ 28 ม.ค. นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน ในฐานะเลขาธิการพรรคพลังประชารัฐ กล่าวถึงการประชุมพรรคที่จะมีขึ้นในวันนี้ ว่า จะมีการหารือถึงเรื่องที่ ส.ส.ของพรรคเสียบบัตรแทนกันหรือไม่นั้น ส่วนตัวมองเรื่องเสียบบัตรเป็นเรื่องปกติ ซึ่งทางพรรคได้กำชับ ส.ส.ของพรรคแล้ว พร้อมกับระบุเพิ่มเติมถึงการประชุมคณะกรรมการสรรหาผู้สมัครเลือกตั้งซ่อม จังหวัดกำแพงเพชร คาดจะได้บทสรุป เพื่อจะนำรายชื่อผ่านคณะกรรมการบริหารเสนอรายชื่อผู้สมัครให้เรียบร้อยภายในวันนี้ส่วนกรณีที่ฝ่ายค้านเตรียมอภิปรายไม่ไว้วางใจฝ่ายรัฐบาล ยืนยันรอดูว่าฝ่ายค้านจะยื่นอภิปรายใครบ้าง ซึ่งทางพรรคได้มีการเตรียมการไว้อยู่แล้วว่าท่านใดที่จะถูกอภิปราย โดยได้เตรียมข้อมูลข้อเท็จจริงต่างๆ เพื่อสนับสนุนการอภิปราย ซึ่งต้องรอดูว่าเป็นรัฐมนตรีคนใด และเกี่ยวข้องกับกระทรวงใด ในฐานะพรรคร่วมรัฐบาล ต้องร่วมมือร่วมใจกันอยู่แล้วในการตอบข้อซักถามของฝ่ายค้านโดยในฐานะที่เป็นแกนนำรัฐบาลว่า ต้องส่งสัญญาณให้พรรคร่วมรัฐบาลลงคะแนนเป็นน้ำหนึ่งใจเดียวกัน หรือไม่ นายสนธิรัตน์ กล่าวว่า พรรคร่วมรัฐบาลไม่ได้มีปัญหาอะไร แต่ก็อาจจะมีเห็นต่างกันบ้างเป็นเรื่องปกติของการเมือง ยืนยันพรรคร่วมรัฐบาลมีความเข้าใจในการลงมติก็ต้องในทิศทางเดียวกันอยู่แล้วขณะที่โรคปอดอักเสบจากเชื้อไวรัสโคโรน่าสายพันธุ์ใหม่ระบาดในประเทศจีนอยู่ในขณะนี้ รัฐบาลมีความกังวลมากน้อยแค่ไหนนั้น ระบุว่า นายกรัฐมนตรีได้แถลงเมื่อวานนี้ ว่า สามารถควบคุมได้ และมีมาตรการในการดูแล ไม่อยากให้พี่น้องประชาชนแตกตื่นตระหนก แต่ต้องตื่นตัวในการดูแลตนเอง อย่าไปในพื้นที่เสี่ยง มั่นใจรัฐบาลมีระบบตรวจสอบและควบคุมอยู่แล้ว คิดว่าสถานการณ์ขณะนี้สามารถควบคุมได้.
สนธิรัตน์ มั่นใจ รบ.มีระบบตรวจสอบไวรัสโคโรน่าสายพันธุ์ใหม่ วอนปชช.อย่าตื่นตระหนก แต่ต้องตื่นตัวในการดูแลตนเอง อย่าไปในพื้นที่เสี่ยง เชื่อโหวตไม่ไว้วางใจพรรคร่วมไปในทิศทางเดียวกัน 
ไวรัสโคโรน่า,ไวรัสอู่ฮั่น,ไวรัสโคโรน่าสายพันธุ์ใหม่,สนธิรัตน์ สนธิจิรวงศ์,พลังประชารัฐ,เลือกตั้งซ่อมกำแพงเพชร,ข่าวทั่วไป